John Batman

John Batman (født 21. januar 1801, død 6. mai 1839) var en australsk jordbruker, kjøpmann og oppdager. Han er best kjent for sin rolle i grunnleggelsen av bosetningen som senere ble Melbourne.

Hans foreldre William og Mary Batman kom til Sydney i 1797 og John ble født ved Rosehill i Parramatta i 1801. I 1821 flyttet han og broren Henry til Van Diemens land (nåværende Tasmania) og bosatte seg i den nordøstlige delen, i nærheten av Ben Lomond.http://www.adb.online.anu.edu.au/biogs/A010066b.htm

I 1835 dro han på oppdagelsesferd i området rundt Port Phillip. Under denne ferden sto han bak Batman-traktaten med lokale aboriginer. Traktaten gav Batman eierskap til området som i dag er Melbourne mot å betale en årlig leie på 40 tepper, 30 økser, 100 kniver, 50 sakser, 30 speil, 200 håndklær, 6 skjorter og 100 pund mel. Denne traktaten ble ugyldiggjort av guvernøren Richard Bourke siden området var krongods (Crown land).

Batman bosatte seg ved hva som senere ble kjent som Batman's Hill i den vestlige enden av Collins Street i Melbourne. Batman pådro seg syfilis i 1835 og slet med sviktende helse frem til han døde i 1839.

 Referanser 

Kategori:Australiere
Kategori:Personer fra Parramatta
Kategori:Personer fra Melbourne
Kategori:Fødsler i 1801
Kategori:Dødsfall i 1839